# Ihor Terekhov

Ihor Oleksandrovitx Terekhov (ukraineraz: Ігор Олександрович Терехов) (Kharkiv, Sobietar Batasuna; 1967ko urtarrilak 14a–) 2021eko azaroaren 11tik Kharkiveko alkate gisa diharduen politikari ukrainarra da. 2020ko abenduaren 24an onartu zuen alkatetza, Hennadi Kernes COVID-19aren konplikazioengatik hil ondoren. Kharkiveko alkatetzarako hauteskundeak 2021eko urriaren 31n egin ziren, non Terekhov izendatu zuten hauteskundeetako irabazle, botoen %50.66arekin.

## Bizitza

Terekhov 1967ko urtarrilaren 14ean jaio zen, Kharkiven.
1990ean, Terekhov Kharkiveko Ingeniaritza eta Eraikuntza Institutuan graduatu zen. Gero, unibertsitatean geratu zen ikerketa-bekadun gisa. Terekhovek Ukrainako Lehen Ligako 22 partida arbitratu zituen 1992-1993 denboralditik 1994-95 denboraldira.
Era berean, Terekhovek sektore pribatuan lan egin zuen 1994tik 1997ra.
1999tik 2006ra, Terekhovek Kharkiveko Udaleko ekonomia saileko funtzionario gisa lan egin zuen. 2006an, Terekhov Administrazio Publikoaren Akademia Nazionalean graduatu zen.
2006ko Ukrainako Parlamenturako hauteskundeetan, Terekhov hautagaia izan zen Gure Ukraina Blokean, baina ez zen hautatua izan. 2007an, Arsen Avakov-en, Kharkiveko Oblasteko Gobernadorearen, gobernadoreorde izendatu zuten.
2010ean, Terekhov Kharkiveko alkateorde bihurtu zen, eta, 2015ean, lehen alkateorde. 2010eko Ukrainako hauteskundeen ondoren, Kharkiveko Udaleko Oposizioaren Blokea – Egia eta Eginak koalizioko diputatuen buru bihurtu zen.
2015eko urriko hiriko hauteskundeetan, Terekhov Kharkiveko Udaleko diputatu hautatu zuten, Suspertze alderdiko hautagai gisa. Kernes Blokea - Kharkiv Arrakastatsua alderdiak, Hennadi Kernes jarduneko alkatearen alderdiak, berriz aukeratuta zuten, alderdien zerrendan bigarren postua lortu zuenean, Kharkiven, 2020ko urriko hiriko hauteskundeetan. 2020ko abenduaren 17an Kernes hil zen, Berlinen, COVID-19ak jota. Kernes hil ondoren, haren funtzioak Terekhov egin zituen, garaian Udaleko Idazkari zena. 2020ko abenduaren 24an, Kharkiveko Udalak amaiera eman zien Kernesen botereei; hala, 2021eko martxoaren 30ean, Ukrainako Parlamentuak 2021eko urriaren 31rako ezarri zuen Kharkiveko alkatetzarako hauteskunde aurreratuen data; non Kernes Blokea - Kharkiv Arrakastatsua koalizioak Terekhov izendatu zuen alkategai. Hauteskunde ostean, hauteskunde-batzordeak Terekhov izendatu zuen hauteskundeetako irabazle, botoen %50.66arekin –Mikhail Dobkin izan zen bigarren, botoen %28.4 eskuratuta–. Behatzaileek irregulartasun ugari salatu zituzten hauteskundeetan, eta 9 hauteslekutako emaitzak baliogabetzen saiatu ziren auzitegien bidez. Kharkiv Hiriko Kontseiluaren ezohiko bilkura batean, 2021eko azaroaren 11n, Terekhovek zin egin eta Kharkiveko alkate berri izan zen izendatua.

### Bizitza pertsonala

Terekhovek Ukrainako Ohorezko Ekonomista titulua du. 2014an dibortziatu zen Olenoiu Vynnykengandik.

## Erreferentziak

* ↑ Euskaltzaindiaren 156. araua – Alfabeto zirilikoz idatzitako izenak euskarara aldatzeko transkripzio-sistema.
* 1 2 3 4 5 «Ігор Терехов — в.о. мера Харкова — фото, біографія — новини Харкова / НВ» web.archive.org 2022-03-09 (Noiz kontsultatua: 2022-03-17).
* 1 2 «Наша команда - "Блок Кернеса - Успішний Харків"» web.archive.org 2022-03-09 (Noiz kontsultatua: 2022-03-17).
* 1 2 (Ukraineraz) «Терехов офіційно став мером Харкова» Українська правда (Noiz kontsultatua: 2022-03-17).
* 1 2 (Ingelesez) «Death of Kharkiv mayor Kernes marks end of era» Atlantic Council 2020-12-22 (Noiz kontsultatua: 2022-03-17).
* 1 2 (Ingelesez) «Kharkiv mayor Kernes dies» www.ukrinform.net (Noiz kontsultatua: 2022-03-17).
* 1 2 (Ukraineraz) «Помер Геннадій Кернес: мер Харкова, який виграв вибори з реанімації» BBC News Україна (Noiz kontsultatua: 2022-03-17).
* 1 2 3 (Ukraineraz) «Рада призначила вибори мера Харкова на жовтень» Українська правда (Noiz kontsultatua: 2022-03-17).
* 1 2 3 (Ukraineraz) «Вибори мера Харкова: суд відмовив ОПОРІ в позовах, хоч і визнав розбіжності» Українська правда (Noiz kontsultatua: 2022-03-17).
* 1 2 3 4 5 6 7 8 9 10 11 (Ukraineraz) «Терехов Ігор Олександрович — Біографія, Балотування, Фракції, Політична Агітація | ПолітХаб» www.chesno.org (Noiz kontsultatua: 2022-03-17).
* ↑ (Ukraineraz) «У партії “Блок Кернеса – Успішний Харків” з’явилися перші донори (Оновлено)» www.chesno.org (Noiz kontsultatua: 2022-03-17).
* ↑ (Ingelesez) «Kharkiv City Council denies reports on mayor's COVID-19 coma» www.unian.info (Noiz kontsultatua: 2022-03-17).
* ↑ (Ukraineraz) «“Слуга народу” не висуватиме кандидата на виборах мера Харкова» Українська правда (Noiz kontsultatua: 2022-03-17).
* ↑ (Ukraineraz) «Блок Кернеса висунув Терехова кандидатом у мери» Українська правда (Noiz kontsultatua: 2022-03-17).

## Kanpo estekak

* Datuak: Q104217954
* Multimedia: Ihor Terekhov / Q104217954